\section{Noter fra MM3}

\subsection*{Pierre-Simon Laplace 1749 – 1827}

Pierre-Simon Laplace, fransk matematiker og astronom, opfinder af bl.a. laplacetransformationen i 1785. Mest kendt for sit arbejde med beskrivelse af mekanikken involveret i solsystem og i hans analyser i sandsynlighedsregning. Laplace transformationen er i dag brugt i matematikken indenfor mange vidensområder. Inden for elektronikkens verden bruges laplacetransformationen meget indenfor analyse af kredsløb til bestemmelse af de dynamiske egenskaber. Havde det ikke været for laplacetransformationen havde det f.eks. været en del besværligere at analysere reguleringssystemer hvilket bruges i en stor del af nutidens applikationer.

\subsection*{Nicolas Minorsky 1885 - 1970}

Nicolas Minorsky, russisk/amerikansk ingeniør, opfinder af bl.a. PID-regulatoren. Dog var Nicolas Minorsky ikke den første til at anvende PID-regulering, men den første til at udgive en teoretisk analyse af PID-regulatoren. Nicolas Minorsky var udvikler af automatisk styringssystemer i den amerikanske flåde. Hans matematiske model blev udviklet ud fra observationer af en styrmand. Her kunne han observere hvorledes styrmanden ikke kun kontrollerede roret efter den nuværende fejl fra den ønskede kurs, men også forgående fejl og hastigheden hvorved fejlen ændres. Nicolas Minorskys beskrivelse af PID-regulatoren ligger til grund for mange af de værktøjer der bliver brugt i nutidens regulering af systemer.

\subsection*{Otto J. M. Smith 1917 - 2009}

Otto J. M. Smith, amerikansk elektronik ingeniør, mest kendt for udviklingen af $"$Smith predictoren$"$ der er en metode til at håndtere forsinkelser i tilbagekoblingssystemer. Det var i 1957 Smith udviklede $"$Smith predictoren$"$ der via en model for systemet kan give regulatoren en ide om hvilke kontrol signaler der skal laves uden at vente på forsinkelse og se hvordan det går. Smith predictoren har været med til at optimere et væld af styringer. Otto J. M. Smith er også kendt indenfor hans arbejde med såkaldte $"$Posicast controllers$"$ der er en feedforward regulator der kan mindske dæmpede oscillationener, præcis som dem der findes i lastkranssystemer som der arbejdes på i gruppens projekt. 
